Lukas 10:1-3

Die **Gereformeerde kerke is in die moeilikheid**.   
Die getalle daal dramaties.  
Die kerk het (fokus in die verlede verloor en) twee sinodes gelede besluit op ‘n omkeer strategie.

‘n Baie belangrike besluit.   
Want as jy aan gaan om te doen soos jy in die verlede gedoen het,  
gaan jy presies dieselfde resultate in die toekoms kry.

Die **kern van die probleem** dink ek  
 Ons verstaan nie,   
 of ons wil nie Jesus se hart verstaan nie.

Ons begryp nie sy liefde vir die verlore mens nie,  
 en ons deel dit nie.

Daarom gehoorsaam ons nie uitstuur opdrag

Kom ons **fokus vir ‘n paar oomblikke op Jesus se opdrag:**

Voor sy het Jesus hemelvaart verklaar:

Aan my is gegee alle mag gegee in die hemel en op aarde. Gaan dan na al die nasies toe en maak die mense my dissipels… (Mat 28:18b-19b)

**Wat is ‘n dissipel en wie is dissipels?**

‘n Dissipel is:

1)’n Volgeling van Jesus.   
Iemand wat in Jesus Christus glo as sy Redder en Saligmaker.   
Hy is jou enigste hoop in lewe en sterwe. (So 1 HKV)

2. Die griekse woord Matheteo beteken 2 dinge:   
 \* om volgeling van Jesus te wees en  
 \* om volgelinge van Jesus te maak.

‘n Dissipel is iemand wat nie anders kan as om dissipels te maak nie.

3 As jy gelowige is, is jy dissipel   
 en is jy deel van God se plan om die wêreld te red.

Dit is God se manier van werk…  
En jy is deel daarvan…

Let op Jesus se metode:

Lukas 9 stuur Jesus die 12 dissipels uit…

Lukas 10 wys Jesus nog 72 ander aan en Hy stuur hulle uit

Jesus is op pad om in daardie gebiede te gaan werk  
en die dissipels moet gaan verkondig.  
M.i. moet hulle die akker gaan voorberei…

**Hoekom is ons as dissipels so traag** om voorbereidingswerk te doen>?

Kerk (ons, lidmate, gelowiges) se probleem is:

1– Ons het allerhande verskoning oor hoekom ons nie evangelie verkondig nie (nie my gawe) is nie ek nie,

Nee, ek is te skaam.   
Ek gaan dood voor ek met iemand oor Christus praat)

Moses het ook aanvanklik gedink hy gaan met ‘n verskoning wegkom.   
Dit het hom nie van sy roeping onthef nie.

Hy moes die volk uitlei.

**As dit jou verskoning is**, het Jesus ‘n woord vir jou in Luk 9:23

As iemand agter My aan wil kom, moet hy homself verloën, elke dag sy kruis opneem en my volg, want elkeen wat sy lewe wil behou, sal dit verloor, maar elkeen wat sy lewe om my ontwil verloor, sal dit behou. (Luk 9:23,24).

Die tweede rede is ‘n blokkasie wat ons as “Christene” het:

2– Ons hou nie van mense wat nie soos ons is nie. Ons is nie goed met mense wat nie soos die kerk dink nie.

Hoeveel keer het ek dit nou al in die kerk ervaar,  
sodra iemand sy roeping om dissipels van mense te maak ernstig opneem,  
is dit asof mede-lidmate, en selfs die sisteem hom uitstoot, wegdryf…

Met opmerkings soos:   
 \* Dit is nie ons manier van doen nie

* Dit is heeltemal te charismaties.
* Mens loop nie met jou geloof op jou skouer nie
* Hy of sy moet maar na ‘n kerk toe gaan waar hy inpas.

**Tradisie is ‘n goeie ding.**  
Maar wanneer tradisie en gewoontes harder praat   
of meer stemreg het as die Woord van die Here,  
raak jy die pad byster.

Die mens en sy tradisie **mag die Woord van God nie uitstem nie.**

**Neem Jesus as voorbeeld**:

Hy was dol oor die verlorenes.  
Die kerkleiers het Hom uitgekryt as ‘n vraat en ‘n wynsuiper…,  
nie omdat hy dit was nie maar omdat hy graag saam met die verlorenes geëet en gedrink het.

Hy het tyd met hulle spandeer.  
Hy het na hulle uitgereik  
Hulle was saam aan tafel…

Saam eet met ander mense het destyds spesifieke betekenis gehad.

Die kerkleiers het geglo: jy eet net saam met mense wat jou:  
 1 sosiaal kon ophef  
 2 wat jou heiliger kon maak (kon laat groei in heiligheid)

**Jesus het hom die gramskap van die kerkleiers** op die hals gehaal,   
juis omdat hy dan met tollenaars en sondaars omgaan.

Dit was juis hierdie eetgewoontes wat die kerkleiers laat besluit het  
om Hom dood te maak.

Hy het selfs **doelbewus deur Samaritaanse gebied gereis**(iets wat ‘n gewone Jood nooit sou doen nie),  
want dit het hom in kontak met daardie mense gebring.

Ons moet leer om van geloofslos en kerklos mense te hou.

As gelowige moet jy egter **nooit vergeet wat jou uniek maak nie.**

Wat is dit wat jou uniek maak?

GENADE en LIEFDE

Jou geloof is nie iets wat jy op meriete ontvang nie.  
God maak nie regmerkies vir jou goeie dade  
en op grond daarvan kry jy ‘n slaagsyfer of nie…

Hy werk deur sy Gees die geloof in jou.  
Uit jouself is daar geen manier wat jy tot geloof kon kom nie.

God se genade in Jesus Christus maak jou uniek!  
Buitengewoon, ultra anders as die res van die wêreld.

Genade is die een ding wat mense in jou moet ervaar…   
en daarby ook liefde

3. Ons het nie tyd nie   
Ons is net te besig..   
Ons programme is te vol

**Kyk weer na Jesus**.   
Gaan lees die evangelies en sien hoe dikwels het Jesus sy program onderbreek   
om aan mense aandag te gee.  
Die dagboek moes wag.

* Alhoewel hy en sy dissipels op pad is,   
  stop hy wanneer ‘n blinde om aandag roep.
* Hy genees waar 10 melaatses hom daarom vra.
* Hy gee aandag wanneer ‘n vrou net aan sy klere raak  
  om gesond te word.

Jesus het tyd gemaak om uit te reik na die mens in sy nood.  
Trouens dit is waarom sy hele lewe gedraai net.

**Miskien wil jy vra:**

**Maar waarom klap Jesus nie net sy vinger  
en almal wat uitverkies is, glo eensklaps nie?**

**Kyk na Jesus se plan.**

Hy stuur gelowiges vooruit om te gaan verkondig.   
Daar waar Hy van plan is om besoek af te lê…

Gelowiges wat verkondig,  
is deel van God se plan,  
om die aanvoorwerk te doen...

As jy nie verkondig nie is jy ‘n struikelblok  
in die dissipelmakingsproses.

Jy moet gaan verkondig…

Die wêreld se nood is so groot  
en jy het die antwoord daarop.

Sou dit wees dat die Gees wag op gelowiges  
om die voorbereidingswerk te doen sodat Hy mense kan oortuig?

Is dit dalk die struikelblok  
waarom die evangelie die uitbrei soos dit moet nie.

Slot

Jesus roep jou om sy liefde in die wêreld te gaan verkondig

Voorwaar nie ‘n gemaklike of ‘n veilige taak nie. – is soos skape tussen wolwe in

Maar Jesus wag op jou.

Wat gaan jy daaraan doen?

Amen

Bronnelys:  
Verskeie Bybelvertalings  
Rudolf Botha Praatjie gelewer by Learning Community  
Hendrikson  
Mc Arthur